ครม. รับทราบรายงานสรุปผลการดำเนินการ ศูนย์อำนวยการป้องกันอุบัติภัยทางถนนช่วงเทศกาลสงกรานต์
การประชุม ครม.วันนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธาน โดยมีวาระที่น่าสนใจ อาทิ กระทรวงมหาดไทย รายงานสรุปผลการดำเนินงานของศูนย์อำนวยการป้องกันอุบัติภัยทางถนน หรือ ศปถ. ในช่วงเทศกาลสงกรานต์ ซึ่งปีนี้มีสถิติการเกิดอุบัติเหตุลดลง เมื่อเทียบกับปีก่อนกระทรวงการคลัง เสนอโครงการให้ความช่วยเหลือเกษตรกรผู้เพาะปลูกต้นยาสูบและผู้บ่มอิสระที่ได้รับผลกระทบจากการลดปริมาณการรับซื้อใบยาสูบของการยาสูบแห่งประเทศไทย ฤดูการผลิต 2562/2563กระทรวงการต่างประเทศ เสนอเรื่องความช่วยเหลือแบบให้เปล่าภายใต้แผนงาน The Programme for COVID-19 Crisis Response Emergency Support จากรัฐบาลญี่ปุ่นสำนักงานคณะกรรมการพัฒนาระบบราชการ หรือ ก.พ.ร. รายงานการถอดบทเรียนการดำเนินการของส่วนราชการและจังหวัดในการรับมือการแพร่ระบาดของโรคโควิด-19 ประจำปีงบประมาณ พ.ศ. 2563-2564สำนักงานตำรวจแห่งชาติ รายงานผลความคืบหน้าการดำเนินคดีอาญากับผู้เกี่ยวข้อง กับการทุจริตในการดำเนินงานโครงการต่างๆ ภายใต้พระราชกำหนดให้อำนาจกระทรวงการคลังกู้เงินเพื่อแก้ไขปัญหา เยียวยาและพื้นฟูเศรษฐกิจและสังคม ที่ได้รับผลกระทบ จากการระบาดของโรคโควิด-19สำนักงานคณะกรรมการป้องกันและปราบปรามการทุจริตในภาครัฐ หรือ ป.ป.ท. รายงานการศึกษา เรื่อง แนวทางและรูปแบบการกำหนดความผิดของนิติบุคคล ที่เกี่ยวข้องกับคดีทุจริตประพฤติมิชอบและผู้ร่วมกระทำความผิด